**לוסיה פיירצ'יילד פולר**, באנגלית: **Lucia Fairchild Fuller** (6 בדצמבר 1870 – 21 במאי 1924) הייתה ציירת אמריקאית וחברה במושבת האמנות של ניו המפשייר בקורניש.

ביוגרפיה
--------

לוסיה פיירצ'יילד נולדה בבוסטון, מסצ'וסטס, בתם של אליזבת א' (לבית נלסון) וצ'ארלס פיירצ'יילד, אשר כיהן בתקופת הנשיא גרובר קליבלנד כמזכיר משרד האוצר. סבה מצד אביה היה, ראש העיר הראשון של מדיסון, ויסקונסין, ודודה היה לוציוס פיירצ'יילד, מושל ויסקונסין. ג'ון סינגר סרג'נט, היה חבר במשפחה, הוא נתן השראה לפיירצ'יילד להפוך לאמנית.

דיוקן על מינאטורה, 1901
היא התחנכה בבית הספר הפרטי של שו ובבית הספר לאמנות קאולס בבאק ביי, בוסטון, אצל דניס מילר בונקר, חבר של סרג'נט. לאחר מכן היא המשיכה את לימודיה בליגת הסטודנטים לאמנות של ניו יורק, אצל ויליאם מריט צ'ייס וצייר הקיר, הארי סידונס מובריי. לידיה פילד אמט הייתה עמיתה שלה בליגת הסטודנטים לאמנות ב-1889.

### קריירה

פיירצ'יילד התכוונה בתחילה להיות ציירת ציורי קיר, והוזמנה ב-1893 לצייר אחד משישה ציורי קיר עבור בניין האישה בתערוכה הקולומביאנית העולמית בשיקגו, יחד עם לידיה פילד אמט, מרי קאסאט ומרי פיירצ'יילד מקמוני. הנושא שבחרה היה מתנחלות בניו אינגלנד, והוא נקרא "נשות פלימות'". היא נחשבה לעבודה משמעותית.

לאחר רומן אהבה ארוך, נישאה לוסיה פיירצ'יילד ב-1893 לעמית - הצייר האמריקאי הנרי בראון פולר. לאחר שנכנסה להריון, והיה צורך מיידי לספק תמיכה כלכלית למשפחה. אביה איבד את הונו בבוסטון, והיא נישאה בניגוד לרצונו. בהריון עם ילדה הראשון, היא פנתה לציור דיוקנאות, ויצרה בעיקר מיניאטורות. בעלה הבהיר שהוא מעל למרדף אחר כסף עבור האמנות שלו. פיירצ'יילד פולר פנתה לגור בחדר חשוך וקטן בעיר ניו יורק, והשתמשה בקשרים החברתיים המשמעותיים שלה כדי לקבל הזמנות, והניבה כמעט מאתיים ציורים עד 1903.

היא זכתה במדליית ארד בתערוכת פריז של 1900, מדליית כסף בבפאלו ב-1901, ומדליית זהב בתערוכת סנט לואיס של 1904. חמש יצירות הוצגו בתערוכה הבינלאומית של פנמה-פסיפיק בסן פרנסיסקו בשנת 1915. פיירצ'יילד פולר גם הציגה את עבודותיה בניו המפשייר בדארטמות' קולג' ב-1916.

ליד המזרקה, 1907
ב-1899 הייתה חברה מייסדת וגזברית של האגודה האמריקאית לציירי מיניאטורות. היא גם כיהנה כנשיאה בשנת 1913. היא הייתה חברה נבחרת באקדמיה הלאומית לעיצוב ובאגודת האמנים האמריקאים. היא שמרה על חברות באיגוד הלאומי של נשים אמניות ובמועדון צבעי המים של ניו יורק.

### חיים אישיים

למשפחת פולרס היו שני ילדים, קלרה ברטראם, ילידת 1895, וצ'ארלס, יליד 1897. ב-1897, הם רכשו בית בפליינפילד, ניו המפשייר, והיו חברים פעילים במושבת האמנות של קורניש. אחיו של פולר, "ג'ק" ג'ון קאמינגס פיירצ'יילד, נשא לאישה את בתו של הצייר פרנסיס סי ליונס יוסטון, שרלוט פיירצ'יילד, ב-1898.

בשנת 1905 נפרדה פיירצ'יילד פולר מבעלה, שחזר לבית משפחתו בדירפילד, מסצ'וסטס כדי לגור עם אמו, אגנס היגינסון פולר. הם נשארו הבעלים של ביתם בפליינפילד, והמשיכו לבלות באזור, ולעיתים קרובות השכירו את הבית לאמנים אחרים, כולל אתל ברימור.

מנגבת רגליה לאחר הרחצה
פיירצ'יילד פולר עברה לניו יורק, שם לימדה בליגת הסטודנטים לאמנות בשנים 11–1910 ו-15–1914. בית הספר היחיד שהמתמחה בציור מיניאטורות בעיר ניו יורק, פעל בין השנים 1914 עד 1924. פיירצ'יילד פולר לימדה לצד האמנית אלסי ד. פאטי והכשירה את האמנית הטקסנית אלסי מוץ לודון.

מחלתה החוזרת של פיירצ'יילד פולר, אילצה אותה לחזור לעיר הולדתו של אביה, מדיסון, ויסקונסין ב-1918. היא מתה שם מטרשת נפוצה ב-21 במאי 1924, בגיל 51.

קישורים חיצוניים
----------------

ויקישיתוף מדיה וקבצים בנושא **לוסיה פיירצ'יילד פולר** בוויקישיתוף
* לוסיה פיירצ'יילד פולר, באתר "Find a Grave" (באנגלית)

הערות שוליים
------------

1. ↑  Metropolitan Museum of Art; Barratt, Carrie Rebora; Zabar, Lori (2010). American Portrait Miniatures in the Metropolitan Museum of Art. Metropolitan Museum of Art. p. 248.
2. ↑  Wallace, Natasha (1 August 2010). "Portrait of Elizabeth Nelson Fairchild, 1887". John Singer Sargent Virtual Gallery
3. ↑  "Madison Artist Doubly Famous". *Wisconsin State Journal*. May 25, 1924. p. 6.
4. ↑  Corn, Wanda M.; Garfinkle, Charlene G.; Madsen, Annelise K. (2011-03-08). Women Building History: Public Art at the 1893 Columbian Exposition. Univ of California Press. p. 194
5. ↑  Rubinstein, Charlotte Streifer (1982). American women artists: from early Indian times to the present. Internet Archive. G.K. Hall
6. ↑  Miller, Lucia (1986). "John Singer Sargent in the Diaries of Lucia Fairchild 1890 and 1891"
7. ↑  Garfinkle, Charlene G. (1993). "Lucia Fairchild Fuller's "Lost" Woman's Building Mural". American Art. 7 (1): 2–7.
8. 1 2  Lucey, Donna (2017). Sargent's Women. New York: W.W. Norton & Co
9. ↑  Fielding, Mantle (1974). Dictionary of American Painters, Sculptors and Engravers, Enlarged Edition. Greens Farms, CT: Modern Books and Crafts, Inc. pp. 130–131
10. ↑  Zug, George Breed (1916). ""Exhibition of Cornish Artists"". Art and Archaeology. 3 (4): 207–211.
11. ↑  Metropolitan Museum of Art (2010). American portrait miniatures in the Metropolitan Museum of Art. Carrie Rebora Barratt, Lori Zabar. New York: Metropolitan Museum of Art.
12. ↑  "Fuller, Lucia Fairchild". Encyclopedia Americana. Vol. XII. 1920.
13. ↑  Colby, Virginia (2010). Footprints of the Past: Images of Cornish, New Hampshire. Cornish, New Hampshire: Cornish Historical Society, Cornish, New Hampshire. p. 207
14. ↑  "Lucia Fairchild Fuller obit". Marshfield News-Herald. May 21, 1924. p. 4.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007370638605171
* ISNI: 0000 0000 6707 745X
* LCCN: nr2005012929
* SNAC: w66m5hft
* SUDOC: 230320120
* ULAN: 500090797
* VIAF: 61501480
* WorldCat: lccn-nr2005012929

 |